Butterflies

Butterflies ass e lëtzebuergesche Kuerzfilm vum Max Jacoby aus dem Joer 2005, no enger Kuerzgeschicht vum Ian McEwan.

Ëm wat geet et am Film?
De Patrick, en einsame Mann mat engem monotone Liewen, muss bei d'Police goen, well hien déi lescht Persoun war, déi e klengt Meedchen aus sengem Quartier lieweg gesinn huet. Hat ass an engem Kanal erdronk. Well hien net schwamme kann, konnt hien hat net retten, an d'Hëllefsdéngschter, déi hie geruff huet, koumen ze spéit. Dat hält hien awer net dovun of, sech schëlleg ze fillen, besonnesch wann hien erausfënnt, datt d'Meedchen d'Duechter vun enger fréierer Klassekamerodin ass.land.lu: Regard triste et vie monotone (4. Dezember 2020)

 Produktioun 
De Kuerzfilm gouf op Englesch mat haaptsächlech brittesche Schauspiller gedréint. Dat huet zu Problemer mam Finanzement vum Filmfong gefouert. Den eenzege Lëtzebuerger Schauspiller ass de Jules Werner an enger vu sengen éischte Filmrollen.

Soss
Butterflies huet 2005 de Präis vum Beschten Europäesche Kuerzfilm um Internationale Filmfestival vu Venedeg gewonnen. En ass ausserdeem Gewënner vum Lëtzebuerger Filmpräis 2005 fir dee beschte Kuerzfilm, ex aequo mat der Beryl Koltz hirem Starfly.

 Kuckt och 
 Lëscht vu lëtzebuergesche Filmer

 Um Spaweck 
 Butterflies op IMDb
 Fiche op samsa.lu.
 De Kuerzfilm komplett um Vimeo Kanal vum Regisseur

Kategorie:Lëtzebuergesch Kuerzfilmer
Kategorie:Lëtzebuergesch Filmer
Kategorie:Filmer 2005
Kategorie:Filmer vum Max Jacoby
Kategorie:Filmer, déi de Lëtzebuerger Filmpräis kruten